במה מומלץ להשתמש כדי לא להפגע ממצלמה שעובדת ללא אישור?
בכיסוי למצלמת הסמארטפון
לאחרונה דיווחנו כי מספר משתמשי אפליקציית ה-iOS של פייסבוק הבחינו כי תוך כדי גלילה שגרתית בפיד, מצלמת המכשיר שלהם פעלה ברקע, ללא ידיעתם או אישורם. אמנם מאז שוחרר עדכון לבאג, אבל אם אתם לא רוצים למצוא את עצמכם בסיטואציה כזו (ובצדק) אולי מוטב להצטייד בכיסוי למצלמת הסמארטפון. מדובר במוצר סופר פשוט וזול, ויתכן שאם יצא לכם להשתתף במיטאפ או שהתחלתם תפקיד במקום עבודה חדשה, קיבלתם מדבקה ממותגת לכיסוי עדשת מצלמת הלפטופ שלכם. אז במקום לכסות את המצלמה של המחשב, או יותר טוב – במקביל אליה, אתם יכולים ליתר בטחון להדביק אחת כזו גם על מצלמת הסלפי הקדמית וגם על המצלמה האחורית של המכשיר. חבילה של 6 יחידות כאלו תשאיר אתכם עם עודף מ-10 ש״ח, אז באמת שאין סיבה לא לרכוש כמה כאלו גם בשביל הלפטופ והטאבלט.
כדי למנוע הפגיעה בפרטיות ממצלמת סמארטפון שעובדת ללא אישור, מומלץ להשתמש בכיסוי למצלמת הסמארטפון.